**Emerald Fennell** (s. 1. lokakuuta 1985 Lontoo, Englanti) on brittiläinen näyttelijä, ohjaaja, käsikirjoittaja ja kirjailija.

Emerald Fennell synty vuonna 1985 Lontoossa. Hänen isänsä Theo Fennell on korusuunnittelija, joka on suunnittelut palkintoja muun muassa Formula 1 -sarjalle ja FA Cupin loppuotteluun. Hänen äitinsä Louise Fennell on puolestaan kirjailija. Fennell kävi koulua Marlborough Collegessa, joka on sisäoppilaitos, ja opiskeli englantia Oxfordin yliopistossa.

Fennell näytteli Oxford-aikanaan näytelmissä, mistä eräs kykyjenetsijä löysi hänet. Fennell haki sen jälkeen BBC:n draamasarjaan *Hakekaa kätilö*. Hän luuli, että rooli olisi vain yhteen jaksoon, mutta hänen näyttelemänsä hoitaja Patsy oli sarjassa kolmen tuotantokauden ajan. Tuona aikana Fennell kirjoitti myös kolme kirjaa, kaksi pelottavaan sisäoppilaitokseen sijoittunutta lasten kirjaa ja aikuisten romaanin *Monster*.

Fennellistä tuli televisiosarjan *Killing Even* pääkäsikirjoittaja sen toiselle tuotantokaudelle, kun sarjan luoja Phoebe Waller-Bridge ei voinut jatkaa enää sen kirjoittamista. Fennell toimi *Killing Even* showrunnerina vuoden 2019, ja hän sai siitä kaksi Emmy-ehdokkuutta. Toinen ehdokkuus oli parhaasta draamasarjan käsikirjoituksesta ja toinen vastaavana tuottajana parhaasta draamasarjasta. Vuoden 2019 aikana Fennell liittyi myös televisiosarja *The Crownin* näyttelijäkaartiin, kun hän sai kolmannelta tuotantokaudelta osan nuorena Camilla Shandina.

Fennellin esikoisohjaus *Lupaava nuori nainen* ilmestyi vuonna 2020. Hän myös käsikirjoitti elokuvan, joka on mustaa huumoria ja jännityselokuvaa yhdistävä kertomus nuoresta naisesta, joka kostaa saalistaville miehille ystävänsä raiskauksen. Fennell halusi tutkia elokuvassa naisen kostotarina näkökulmasta sitä, miten viihteessä normalisoidaan seksuaalista väkivaltaa muun muassa kertomalla vitsejä ihmisten tyrmäämisestä. *Lupaava nuori nainen* nousi kriitikoiden suosioon, ja se sai useita palkintoehdokkuuksia. Fennell voitti itse muun muassa käsikirjoittajien killan palkinnon parhaasta alkuperäisestä käsikirjoituksesta. Hän oli myös ehdolla kahteen Oscariin ja Golden Globeen sekä Bafta-palkintoon.

Lähteet
-------

1. ↑  Emerald Fennell *Encyclopædia Britannica*. Viitattu 23.2.2024. (englanniksi)
2. ↑  Lorna White: Emerald Fennell: Her books, TV shows and directorial debut *Yours*.  25.1.2021. Bauer Media Group. Viitattu 1.4.2021. (englanniksi)
3. 1 2  Carina Chocano: Meet the writer and director of the year's most talked-about movie, Promising Young Woman *Irish Examiner*.  6.2.2021. Irish Examiner Ltd. Viitattu 1.4.2021. (englanniksi)
4. ↑  Hannah-Rose Yee: The Crown: meet Emerald Fennell, the brilliant woman making season three so great *Stylist*. Viitattu 1.4.2021. (englanniksi)
5. 1 2  Caryn James: Meet the writer and director of the year's most talked-about movie, Promising Young Woman *WSJ*.  6.1.2021. Dow Jones & Company, Inc. Viitattu 1.4.2021. (englanniksi)
6. ↑  Emerald Fennell Television Academy. Viitattu 1.4.2021. (englanniksi)
7. ↑  Becky Burgum: Meet Emerald Fennell *Elle*.  26.3.2021. Hearst UK. Viitattu 1.4.2021. (englanniksi)
8. ↑  Rachel Montpelier: Exclusive: Emerald Fennell Discusses the Inspiration for "Promising Young Woman" *Women and Hollywood*.  1.4.2021. Viitattu 1.4.2021. (englanniksi)


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* ISNI
* VIAF

 |
|  |
| Kansalliset | 
* Saksa
* Yhdysvallat
* Tšekki
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Elonet
* Yle

 |
|  |
| Muut | 
* IdRef

 |

 |